رحمان بابا

پشتو کے عظیم صوفی شاعر عبد الرحمن(1632-1711ء) مہمند قبیلے کی ایک شاخ غوریہ خیل سے تعلق رکھتے تھے۔ پشاور کے قریب بہادر کلی میں پیدا ہوئے۔ اپنے زمانے کے معتبر علما سے فقہ اور تصوف کی تعلیم حاصل کی۔ پشتون شاعری کے حافظ شیرازی کہلاتے ہیں۔ آ پ کا کلام تصوف کے رموز و عوامض سے مملو ہے۔ مجموعہ کلام دیوان کے نام سے شائع ہو چکا ہے۔ اس میں پانچ ہزار کے قریب اشعار ہیں۔ مزار پشاور کے جنوب میں ہزار خوانی کے مقام پر واقع ہے۔
پشتو کے عظیم صوفی شاعر رحمان باباؒ ایک پشتون اپنے وقت کے متمول گھرانے میں پیداہوئے تھے۔ آپ ؒکے ابتدائی حالات کی زیادہ تفصیل نہیں ملتی۔ البتہ کہا جاتا ہے کہ آپ خوش حال خٹک کے ہم عصر تھے۔ آپ ؒکا اصل نام عبد الرحمن تھا لیکن رحمان باباؒ کے نام سے مشہور ہوئے۔ آپ ؒنسلاً مہمند قبیلے کی ایک شاخ غوریہ خیل سے تعلق رکھتے تھے، آپؒ کے والد کا اسم گرامی عبد الستار تھا جو ایک روایت کے مطابق اپنے علاقے کے ایک متمول خان تھے جو بہادر کلی میں رہتے تھے۔ یہ گاؤں پشاور سے جنوب کی طرف پانچ میل کے فاصلے پر اُس سڑک پر واقع ہے جو کو ہاٹ کو جاتی ہے۔ رحمان باباؒ کی ولادت لگ بھگ 1042ہجری بمطابق 1632ء میں پشاور کے قریب بہادر کلی میں ہوئی۔ آپؒ نے ملّامحمد یوسف زئی سے تصوف وفقہ کی تعلیم حاصل کی پھر کوہاٹ تشریف لے گئے اور وہاں کے مختلف علما سے تعلیم حاصل کی۔ آپ ؒجوانی ہی سے زہدوریاضت کی طرف مائل تھے اور دنیا اور اہل دنیا سے ابتداہی سے بے نیاز تھے۔ عبد الرحمان نوجوانی ہی میں فقیری اور تصوف کی طرف مائل تھے۔ علم دین حاصل کی۔ اس لیے بڑے خان کا یہ بیٹا ملا اور صوفی کہلایا۔ آپ اسلامی تعلیمات کے بڑے عالم اور متقی انسان تھے یہی وجہ ہے کہ پشتونوں میں ان کا بہت احترام رہا ہے اور اسی احترام کی وجہ سے انھیں ’’بابا‘‘ کے نام سے یاد کیا جاتا ہے۔
آپ کی شاعری کو پشتو کی اعلیٰ شاعری میں شمار کیا جاتا ہے۔ آپ مشہور پشتون شاعر اور بہادر جنگجو خوشحال خان خٹک کے هم عصر ہیں۔ اور آپ نے ہر قسم کے فلسفہ اور علم کو اپنی شاعری میں بیان کرنے کی کوشش کی ہے۔ آپ کا ایک شعر:
یعنی اگر اس جہان میں اگر کوئی ہدایت اور پیروی کے لائق روشنی ہے تو وہ صرف محمد صلی اللہ علیہ وسلم کی ذات اقدس کی راہ ہے۔ ورنہ اس جہاں میں اس کے علاوہ کوئی روشنی والا راستہ نہیں ہے۔
رحمان بابا لوگوں میں رحمان کے نام سے مشہور تھے اس لیے وہ کہتے ہیں
مجھ رحمان کو اگر کوئی رحمان کہے تووہ کافر ہے میں رحمان تو اپنے رب کا عبد الرحمان(اللہ کا بندہ)ہوں-
رحمان بابا فرماتے ہیں کہ
انسانیت دولت سے پیدا نہیں ہوتی اے رحمان بت سونے کا ہو تو بھی انسان نہیں بن جاتا
پھولوں کی فصل اگاؤ کہ راستے گلزار ہو جائیں کانٹے مت بوؤ کہ پیروں میں چبھیں
کعبہ کی بزرگی میں مجھے کوئی شک نہیں لیکن گدھا طواف سے حاجی نہیں بن جاتا
الله سے قسمت مانگو عقل مت مانگو اے رحماؔن کیونکہ عقلمند اکثر قسمت والوں کے غلام ہوتے ہیں
رحماؔن اپنے دل کا راز اپنے یار کو نہیں بتانا اس یار کا بھی کوئی یار ہوگا جو تمھیں رسوا کر دے گا
کسی کے راستے میں گڑھا مت کھودو!! کہیں اس راستے تمھارا بھی جانا ہو جائے گا
نہ رکھ کوئی دنیا سے بے جا غرض کوئی تجھ سے رکھے گا پھر کیا غرض
یہاں ترکِ دنیا میں ہے عافیت کہ رُسوا سے رکھتا ہے رُسوا ہی غرض
یہ دنیا تو ہے احمقوں سے بھری کہاں اس سے رکھتا ہے دانا کچھ غرض
وہ آسودہ ہے لذتِ درد سے رحماؔن کو دواؤں سے ہے کیا غرض
تم مجھ سے پوچھتے ہو میرے آنسوؤں کے متعلق لیکن میرے دل کو نہیں دیکھا، جو بے وفا نہیں
اس نے محبت میں تگ و تاز کی کیا کیا وحشتیں سہیں بس اس غم سے میرے آنسو بہنے ہی والے ہیں
خودی کے ہوش اُڑ جائیں وہ مے پلا اے ساقی میں ایک عمر سے اپنی خودی میں ہوں محبوس
غیب میں بھی حضوری ہے یار کی رحمان کہ روک سکتا نہیں نورِ شمع کو فانوس
اخلاص کے حوالے سے عبد الرحمن بابا کے دیوان میں ایک پوری نظم موجود ہے۔ اس نظم کو پڑھ کر اندازہ ہوتا ہے رحمان بابا نے نبی کریم ۖ کی مشہور حدیث اعمال کا دارومدار نیت پر ہوتا ہے کے مفہوم پر بیان اخلاص کے بغیر ہر قسم کے عمل کو بے کار قرار دیا ہے کوئی عمل کتنا ہی اچھا کیوں نہ ہو لیکن نیت درست نہ ہو تو بیکار چلا جاتا ہے۔ جو عمل خالص اللہ پاک کی رضا اور اس کی خوشنودی کے لیے کیا جائے وہ مبنی بر اخلاص ہے :
ہم دوشِ ثریا ہے بلند مقامِ اخلاص لیکن جہاں میں کم ملتے ہیں غلامِ اخلاص
بے وقوف ہے جو جنت کو آسمان میں ڈھونڈتا ہے اس کا سفر تو اخلاص کے چند قدموں سے ہوتا ہے
عجب نہیں کہ صیاد کو ہما ہاتھ لگ جائے گر وہ بھی پھیلائے محبت سے دامِ اخلاص
میری شیرنی گفتار پر حیرت کیسی ہے گفتہء رحمان کلامِ اخلاص
رحمان بابا فرماتے ہیں کہ
رحمان بابا عشق رسول صلی اللہ علیہ و آلہ وسلم میں گُم رہتے تھے انھیں دنیا کی کوئی فکر نہیں ہوتی تھی انھوں نے دنیا کے متعلق مزید کہا ہے کہ :
رحمان بابا نے دنیاوی مال و دولت کے بارے میں کہا ہے کہ:
رحمان بابا کی شاعری دنیا کو ترک کرنے اور مکمل تسلی بخش شاعری ہے: